Mandø

Mandø er ei dansk tidevannsøy i Vadehavet med et areal på 7,63 km² tilhørende Esbjerg Kommune i det vestlige Jylland. Det bor cirka 30 innbyggere på øya som har landforbindelse til fastlandet kun ved fjære sjø. Ved fjære er Låningsveien til øya, som er hevet en drøy halvmeter fra havnivået, tilgjengelig for traktorer og vanlige personbiler. Traktorbusser kan også kjøre ved høyvann.
 
Mandø består hovedsakelig av marskland, og bebyggelsen ligger ved øyas høyeste punkt, 12 meter over havet og øyas bosetning er stort sett samlet i Mandø By. Hovednæringene på Mandø er jordbruk og turisme. 

Mandø nevnes første gang i Kong Valdemars jordebok fra 1231, og den første kirken skal ha blitt bygget i 1340. Den nåværende Mandø kirke ble oppført i 1639, mens våpenhuset ble tilføyet i 1727. Mandø var krongods til 1741, og befolkningen levde opprinnelig av fiske og sjøfart. Mandøhuset er lokalmuseum, Mandø Mølle fra 1832 ble ferdig restaurert i 2008. 

I en bue øst for byen ligger Bydiget, oppført i 1887, mens Havnediget som omslutter den nordlige delen av øya ble oppført i 1937.

Eksterne lenker 
 
 DMI info om tidevand, klik på Mandø 
 Mandø Museum
 www.mandø.dk
 www.dof.dk
 www.vadehavscentret.dk
 www.esbjerg.dk

Øyer i Region Syddanmark
De nordfrisiske øyer
Esbjergs geografi
Tidevannsøyer